
PËR DISA SHTESA NË VENDIMIN NR.335, DATË 2.9.1997 TË KËSHILLIT TË MINISTRAVE “PËR LËSHIMIN E PASAPORTAVE DIPLOMATIKE DHE TË SHËRBIMIT”, TË NDRYSHUAR

Në mbështetje të nenit 100 të Kushtetutës dhe të nenit 4 të ligjit nr.8668, datë 23.11.2000 “Për pajisjen e shtetasve shqiptarë me pasaportë për jashtë shtetit”, të ndryshuar, me propozimin e Ministrit të Punëve të Jashtme, Këshilli i Ministrave
 
VENDOSI:
 
1. Në vendimin nr.335, datë 2.9.1997 të Këshillit të Ministrave, të ndryshuar, të bëhen këto shtesa: 
a)  Në pikën 3 të shtohet emërtimi: 
“- Inspektori i Përgjithshëm i Inspektoratit të Lartë të Deklarimit dhe Kontrollit të Pasurive.”. 
b)  Në pikën 4 të shtohen emërtimet: 
“- Inspektor i Lartë i Inspektoratit të Lartë të Deklarimit dhe Kontrollit të Pasurive;
-   Ndihmësinspektor i Inspektoratit të Lartë të Deklarimit dhe Kontrollit të Pasurive;
-   Drejtori i Përgjithshëm i Shërbimeve Mbështetëse, në Inspektoratin e Lartë të Deklarimit dhe Kontrollit të Pasurive;
-   Drejtor i Marrëdhënieve me Autoritetet Përgjegjëse, me Publikun dhe Administrimin e Deklaratave, në Inspektoratin e Lartë të Deklarimit dhe Kontrollit të Pasurive;
-  Këshilltar për marrëdhëniet me jashtë, në Inspektoratin e Lartë të Deklarimit dhe Kontrollit të Pasurive;
-  Kryetari i Autoritetit të Mbikëqyrjes Financiare;
-  Kryetari i Komitetit Shtetëror për Kultet.”. 
2. Ngarkohet Ministria e Punëve të Jashtme për zbatimin e këtij vendimi.
Ky vendim hyn në fuqi pas botimit në Fletoren Zyrtare.

